Liger: ಬಾಕ್ಸಿಂಗ್ ಲೆಜೆಂಡ್ ಜನ್ಮದಿನಕ್ಕೆ ವಿಶೇಷವಾಗಿ ವಿಶ್ ಮಾಡಿದ ಲೈಗರ್ ಟೀಂ, 56ನೇ ವಸಂತಕ್ಕೆ ಕಾಲಿಟ್ಟ ಮೈಕ್ ಟೈಸನ್ ಪುರಿ ಜಗನ್ನಾಥ್ ನಿರ್ದೇಶನದ ಬಾಕ್ಸಿಂಗ್ ಹಿನ್ನೆಲೆಯಲ್ಲಿ ಲೈಗರ್ ಸಿನಿಮಾವನ್ನು ಶೂಟಿಂಗ್ ಮಾಡುತ್ತಿದ್ದಾರೆ. ಮುಂಬೈನ ಸ್ಲಂ ಏರಿಯಾದ ನಾಯಕನೊಬ್ಬ ಅಮೆರಿಕದಲ್ಲಿ ಬಾಕ್ಸಿಂಗ್ ಚಾಂಪಿಯನ್ ಆದದ್ದು ಹೇಗೆ ಎಂಬುದು ಲೈಗರ್ ಸಿನಿಮಾದ ಕಥೆಯಾಗಿದೆ. ಬಾಕ್ಸಿಂಗ್ ಹಿನ್ನೆಲೆಯಲ್ಲಿ ತಯಾರಾಗುತ್ತಿರುವ ಈ ಚಿತ್ರದಲ್ಲಿ ಅನನ್ಯಾ ಪಾಂಡೆ ನಾಯಕಿಯಾಗಿ ನಟಿಸುತ್ತಿದ್ದಾರೆ. ಪುರಿ ಜಗನ್ನಾಥ್ ಈ ಸಿನಿಮಾವನ್ನು125 ಕೋಟಿ ಬಜೆಟ್ನಲ್ಲಿ ಅತ್ಯಾಧುನಿಕ ತಂತ್ರಜ್ಞಾನದಲ್ಲಿ ಚಿತ್ರೀಕರಣ ನಡೆಸುತ್ತಿದ್ದಾರೆ. ಪ್ಯಾನ್ ಇಂಡಿಯಾ ಮಟ್ಟದಲ್ಲಿ ತಯಾರಾಗುತ್ತಿರುವ ಈ ಚಿತ್ರದಲ್ಲಿ ಬಾಲಿವುಡ್ ಹೀರೋ ಸುನೀಲ್ ಶೆಟ್ಟಿ ಕೂಡ ಪ್ರಮುಖ ಪಾತ್ರವನ್ನು ನಿರ್ವಹಿಸುತ್ತಿದ್ದಾರೆ. ಇನ್ನು, ಚಿತ್ರದಲ್ಲಿ ಬಾಕ್ಸಿಂಗ್ ಕಿಂಗ್ ಎಮದೇ ಪ್ರಸಿದ್ಧರಾದ ಮೈಕ್ ಟೈಸನ್ ನಟಿಸುತ್ತಿದ್ದಾಋಎ, ಅವರ ಜನ್ಮದಿನಕ್ಕೆ ನಟ ವಿಜಯ್ ದೇವರಕೊಂಡ ಭಾವನಾತ್ಮವಾಗಿ ಸಂದೇಶ ನೀಡಿದ್ದಾರೆ. ಕಲ್ಟ್ ಮೂವಿ ವಿತ್ ಕಲ್ಟ್ ಪೀಪಲ್ನಲ್ಲಿ ಮೈಕ್ ಟೈಸನ್ ಅವರೊಂದಿಗೆ ಪರದೆಯನ್ನು ಹಂಚಿಕೊಳ್ಳುವುದನ್ನು ಎಂದಿಗೂ ಮರೆಯುವುದಿಲ್ಲ. ವಾಸ್ತವವಾಗಿ, ಬಾಕ್ಸಿಂಗ್ ದಂತಕಥೆಯೊಂದಿಗೆ ಪರದೆಯನ್ನು ಹಂಚಿಕೊಳ್ಳುವುದು ಸುಲಭವಲ್ಲ. ಇದೇ ಮೊದಲ ಬಾರಿಗೆ ಅವರು ಭಾರತೀಯ ಚಿತ್ರದಲ್ಲಿ ನಟಿಸುತ್ತಿದ್ದಾರೆ ಎಂದು ಅವರೊಂದಿಗಿನ ಅನುಭವವನ್ನು ಹಂಚಿಕೊಂಡಿದ್ದಾರೆ. ಲೈಗರ್ ಚಿತ್ರದ ನಾಯಕ ವಿಜಯ್ ದೇವರಕೊಂಡ ಬಾಕ್ಸಿಂಗ್ ಚಾಂಪಿಯನ್ಶಿಪ್ಗಾಗಿ ನಮ್ಮ ದೇಶದಿಂದ ಅಮೆರಿಕಕ್ಕೆ ತೆರಳಲಿದ್ದಾರೆ. ಅಲ್ಲಿ ಅವರ ಪರಿಚಯವಾಗುತ್ತದೆ. ಮುಂಬೈನ ಕೊಳೆಗೇರಿಯಲ್ಲಿ ಚಾಯ್ ಮಾರುತ್ತಾ ಜೀವನ ಕಳೆಯುವ ಕುಟುಂಬದ ಹುಡುಗನೊಬ್ಬ ವಿಶ್ವ ಬಾಕ್ಸಿಂಗ್ ಚಾಂಪಿಯನ್ ಆಗಿದ್ದು ಹೇಗೆ ಎಂಬುದು ಈ ಸಿನಿಮಾದ ಕಥೆ. ವಿಜಯ್ ದೇವರಕೊಂಡ ನಾಯಕನಾಗಿ ಮತ್ತು ಪೂರಿ ಜಗನ್ನಾಥ್ ನಿರ್ದೇಶಕರಾಗಿ ಇದು ಮೊದಲ ಪ್ಯಾನ್ ಇಂಡಿಯಾ ಚಿತ್ರವಾಗಿದೆ. ಪೂರಿ ಜಗನ್ನಾಥ್ ಈ ಚಿತ್ರದ ಮೂಲಕ ವಿಜಯ್ ಗೆ ಸಖತ್ ಹಿಟ್ ಕೊಡುವ ಲಕ್ಷಣ ಕಾಣುತ್ತಿದೆ. ಈ ಚಿತ್ರದಲ್ಲಿ ಸುನೀಲ್ ಶೆಟ್ಟಿ ಈ ಡಾನ್ ಪಾತ್ರದಲ್ಲಿ ಕಾಣಿಸಿಕೊಳ್ಳಲಿದ್ದಾರೆ. ಇನ್ನು ಈ ಸಿನಿಮಾದ ವಿಚಾರಕ್ಕೆ ಬಂದರೆ.. ವಿಜಯ್ ಡಾನ್ ಮಗನಂತೆ ಕಾಣುತ್ತಾರೆ. ಅಪ್ಪಮಗನ ನಡುವಿನ ಜಗಳ ರಸವತ್ತಾಗಿ ಸಾಗಲಿದೆ ಎನ್ನಲಾಗಿದೆ. ಇನ್ನೊಂದೆಡೆ ವಿಜಯ್ ಇತ್ತೀಚೆಗಷ್ಟೇ ಮತ್ತೊಂದು ಚಿತ್ರಕ್ಕೆ ಗ್ರೀನ್ ಸಿಗ್ನಲ್ ಕೊಟ್ಟಿರುವುದು ಗೊತ್ತೇ ಇದೆ. ವಿಜಯ್ ಒಸಿನಿಮಾ ಚಿತ್ರವನ್ನು ಸುಕುಮಾರ್ ನಿರ್ದೇಶಿಸಲಿದ್ದಾರೆ. ಈ ಬಗ್ಗೆ ಅಧಿಕೃತ ಹೇಳಿಕೆ ಹೊರಬಿದ್ದಿದೆ. ನಾಯಕಿ ಮತ್ತು ಇತರ ತಾಂತ್ರಿಕತೆಗಳ ವಿವರಗಳು ಶೀಘ್ರದಲ್ಲೇ ಬಹಿರಂಗಗೊಳ್ಳಲಿವೆ.